જે બાદ ઠક્કર તેને મેસેજ અને ધમકીભર્યા ફોન કરવા લાગ્યો હતો. વિદ્યાર્થિનીએ કહ્યું કે ઘટનાને પગલે તે બહુ ડરી ગઇ હતી અને તેને કારણે તરત ફરિયાદ નહોતી નોંધાવી શકી. બાદમાં વિદ્યાર્થિનીના પરિજનોની સલાહથી તેણીએ હિંમતનગર પોલીસ સ્ટેશને ફરિયાદ નોંધાવી હતી. પોલીસે ફોન પર વોર્નિંગ આપવા સિવાય ઠક્કર વિરુદ્ધ કાંઇ પગલાં નહોતાં ભર્યાં. જે બાદ વિદ્યાર્થિનીએ સિનિયર અધિકારીઓનો સંપર્ક સાધ્યો અને ચિલોડા પોલીસ સ્ટેશનમાં FIR દાખલ કરી. ચિલોડા પોલીસ સ્ટેશનના ઇન્સપેક્ટર એલ.ડી. વાઘેલાએ કહ્યું કે, “છેડતી અને ધાકધમકી બદલ અમે તુરંત આરોપીની ધરપકડ કરી લીધી છે.” ફોન કોલ્સ અને મેસેજ મોકલવા માટે ઉપયોગમાં લીધેલ ન્ંબર પરથી પોલીસે ઠક્કરને ટ્રેક કર્યો હતો.